
U zadnjim decenijima rad u školi mijenjao se je po 
svojem obliku i načinu podavanja građe velikom brzi- 
nom. Duhovni život i psihološki procesi sadašnjice odr- 
žavaju se i u metodi obučavanja, pa se za principe zur- 
nosti upotrebljavaju savremena sredstva, koja čovječan- 
stvu služe za životne potrebe. Tako uz radio, gramoton, 
film, aparate, slike, karte, fotografije i crteže, služe na- 
stavi i modeli. Opaženo je, da valjani modeli, a pogotovu 
zbirke originalnih predmeta naizorniji su objekti za obu- 
ku i prikazivanje njihove funkcije u prirodi. 


Da se postigne cilj u obuci, treba nastavnoj temi 
posvetiti dovolino pažnje sa strane učitelja, a tako i uče- 
nika. Cim učitelj svoju pažnju skrene od predmeta, onim 
časom prestaje zanimanie učenika. Naša je želja, da uče- 
nike predobijemo, da zavole ono što je njihovo i da se _ 
od toga ne tuđe, misleći da baš zato, što ie to njihovo i 
njihova naroda, da zato nije dobro ni korisno. Ovakve 
pojmove treba iskorjenjivati, a to ćemo postići, ako 
estetska i etička čuvstva sami usredotočimo na predmet, 
koji obrađujemo. 


Nauka koja se bavi ispitivanjem i poređivanjem Žži- 
vota, običaja i mišljenia svih naroda zove se etnologija 
ili narodoznanstvo. Ova nauka bazira na ispitivanju po- 
jedinih naroda, plemena, krajeva sela i zaselaka. Zapi- 
sani i sabrani opisi njihova života, običaja i misli daju 
građu, koja se zove etnogralija ili narodopis. Po načinu 
privređivanja razlikujemo među ljudima u glavnom dvije 
grupe. Jedni su koji svojim rukama i žuljevima privre- 
đuju svoj svakdanji kruh i ovi se zovu ručni ili manuelni 
radnici, za: razliku druge grupe, koii svoje živoine po- 

trebe podmiruju umnim radom pa ih zovemo  umnim 
ili intelektualnim radnicima. Samo se po sebi razumije, 
da se i sav ručni ili manuelni rad odvija uz pomoć moz- 
ga kao središta svega duševnoga života. Seljake prema 
njihovu svagdanjem poslovanju možemo ubrojiti u ma- 
nuelne radnike, jer oni obrađuju polja, grade kuće, i dru- 
ge zgrade izgrađuju i popravljaju oruđa i sprave, ogra- 
duiu svoje posjede, timare voćnjake i t. d. Uz sav razno- 
liki ručni rad, hrvatski seljak i seljakinja radi i umom, 
pa zato među narodnim blagom njegovi umni produkii; 
narodne pjesme, priče, mudre riječi, kombinacije u rez- 
barstvu, tkivu, vezivu, čipkanju daje izobilje primjera 
duševne i umne jačine. Međusobnim pomaganjem u mo- 
bi, sprežu i svakoj drugoj prigodi pomaže drugu, kumu. 
susjedu, a kad treba i cijelom selu, pa zar da nema onda 
kod našeg seljaka i onih socijalnih osjećaja iz čijih su 
običaja nastali zakoni. ' 
Prema tomu je dr Ante Radić, kao seljački sin po- 
znavalući narod izradio »Osnovu za sabiranje i proučava- 
nje grade o narodnom životu« (1897). Podijelio ju je u 


tri dijela, da se ispita materijalna, duhovna i socijalna 


kultura seljačkog naroda. Pojam narod tumaći dr. A. 
Radić ovako. »Ne misli se tu čitav narod ili hrvatski, ili 
srpski, ili slovenski, ili bugarski, već se misli onaj veći 
dio naroda, koji — recimo za sada — Živi po selima, ru- 
kama radi, koji u velikoj većini ne nosi francuskoga odi- 
jela, koji nije učio nikakvih, ili gotovo nikakvih škola. 

I ovo su, istina, razlike, koje dijele narod od gospode, 
inteligencije, no ni svaka za se, ni sve zajedno nijesu — 
prava razlika, po kojoj bismo mogli prepoznati čovjeka 
iz naroda od gospodina. Prava je razlika — druga kul- 
tura. Gospoda imadu svoju, narod svoju kulturu. A kad 
kažemo kultura, mislimo — život i način života. Kad 
upoznamo narodni život. znat ćemo, česa narodu treba 
za život, kako radi i počiva, tko. mu je drag, a tko mr- 
zak, što mu je pravo, a što krivo, kako se veseli i žalo- 
sti, o čem snatri, česa se boji i čemu se nada... .« 

Za proučavanje narodne kulture dao je dr. Ante IPa- 
dić »Osnovu za sabiranje građe o narodnom  životu« 
(1897) razdijeljenu u tri odijela, koji se dijele u pododje- 
le, a ovi u članove. 

PRVI ODIO nas treba da upozna sa stvarima koje 
ne ovise o samom narodu, nego su stvari prirode, i nje- 
nog utjecaja na narodni život i njegove dnevne potrebe. 
Ovamo spadaju pododieli sa svojim članovima. 

I. Priroda (narav) oko čovijeka: 1. Kraj i mjesta, 2. 
Gore i vode, 3. Zemlje, 4. Zrak i vrijeme, 5. Tlo, 6. Bilje 
(drač, trave), 7. Životinje. 


H. Tielesni ustroji naroda: 1. Općeniti ustroj tijela, 2. 
Posebne pojave. 

IM. Jezik: 1. Kojemu nariječju pripada govor, 2. Iz- 
govor i naglas, 3. Riječi. 


DRUGI ODIO govori i upoznaje nas s materijalnom 
kulturom, s onim što liudi u selu sami rade i prerađuju, 
jer od toga zavisi njihov opstanak. Dijeli se u dva pod 
odjela: životne potrebštine i rad. 

IV. Životne potrebštine: 1. Selo i okolina, 2. Kuća i 
dvorište, 3. Zgrade izvan dvorišta, 4. Hrana i posuđe, 5. 
Odijelo i obuća, 6. Nakit i češljanje, 7. Ogrjev i posviet, 
8. Pušenje, 9. Lijekovi (vraštva), 10. Tamanjenje gamadi. 

V. Rad se dijeli na dvoje: A. sprave i oruđe, kojima 
se radi i B. kako se njima radi. 


A. Sprave i oruđe: 1. Lovske sprave, 2. Polio- 
djelske sprave i oruđa, 3. Sprave za priređivanje vune, 
lana, konoplja, 4. Sprave za priređivanje živeža, 5. Spra- 
ve za vožnju, 6. Sprave i oruđe za izrađivanje razne 
građe, 7. Sitno domaće oruđe. 


B. Poslovi: 1. Lov, 2. Gojenje stoke (blaga i ži- 
vadi), 3. Obrađivanje (obdjelavanje) zemlje, 4. Kućni po- 
slovi, 5. Građevine (zgrade, stanje), 6. Izrađivanje spra- 
va i oruđa, 7. Ličenje i farbanje građevina i sprava, 8. 
Ženske rukotvorine, 9. Kićenje tkanja, 10. Prijegled dne- 
vnoga i godišnjega rada i počinka. 

C. Dodatak: 1. Trgovina, 2. Poslovi s upravnom 
oblašću. 


TREĆI ODIO sadržaje duševne produkte našeg se- 
liaka, koji proizlaze od srca i pameti, i po sadržaju upo- 
znaje nas s njegovom duhovnom kulturom. Ovaj 

se dio osnove prema tome dijeli na tri pod odjela. 1. Na- 


rodno srce, II. Narodna duša, III. Narodna pamet (um). 
I. Narodno srce. Često se u razgovoru čuje, da 


netko nema srca i tim se misli da nema ni osiećaja, pa. 


kažu da je tvrda ili kamena srca. Ova se pojava očituje 
u međusobnom druženju ili življenju liudi, pa prema to- 
me u ovai pod odjel spada: 

VI. Život: 1. Život u zadruzi, 2. Život u obitelji, 3 
Život sa susjedima, 4. Život prema dobi, 5. Život prema 
zanimanju i imetku, 6 .Kako Živu bolesni i nakazni lju- 
di?, 7. Zločinci i ljudi rđavi ljudi, 8. Vjerski život, 9. Sko- 
la. ' 
VII. Pravo se diieli na privatno i javno pravo. 

A. Privatno pravo: 1. Obiteli, 2. Stvari, 3. 
Obaveze. 

B. Javno pravo 1. Seoska općina, 2. Gradanski 
i kazneni postupak, 3. Kazneno pravo. 

VIII. Običaii se dijeli na: A. Svakidašnje običaje, 5. 
Godišnje običaje, C. Porod, ženidba i smrt. 

A Svakidašni običaji: 1. Običaji kod posle- 
va i rada, 2. Pravni običaji, 3. Običaji u općenju (druže- 
nju) s ljudima. 

B. Godišnji običaji: 1. Domaći, kućni običaji 
kod svetkovanja, 2. Javni običaji kod svetkovanja. 

C. Porod, ženidbaismrt: 1. Porod, 2. Zenid- 
ba, 3. Smrt. 

IX. Zabave: 1. Zabave uopće, 2. Razgovori i zabave 
zrelijih ljudi, 3. Momačke i djevojačke zabave, 4. Dječ- 
je igre (sigre), 5. Igra (ples, tanac), 6. Svirka, 7. Pjeva- 
nje (popijevanje). 

I. Narodna duša. Osiećaji duše očituju se po- 
najviše u narodnoj pjesmi i narodnom vjerovanju. U pie- 
smama narod izražava veselie i tugu. često puta opjeva- 
va događaje i ljude i resonira u pjesmi i svoje duševne 
osjećaje. Pjesmom uveličava svoje veselje i tugu. — Kad 
osjeća nepravdu, a ne može da si pomogne, kad ga 0os- 
tavlia nada na bolje, počima vjerovati u neka viša bića 
i tako nastaju vjerovanja. Pita dijete zašto se na veliku 
subotu kad zazvone zvona drma voćem, majka će »dgc- 
voriti »tako se valja«. Takov će odgovor vrlo često bi- 

ti na pitanie, kad se pita za stvari gdje su po sriiedi neki 
viši uzroci i bića. 

X. Poezija: 1. Piesme, 2. Pripovjetke, 3. Priče, 4. 
Gatke, 5, Basne, 6. Šaljive pripovijetke, šale, 7. Zagonet- 
ke, 8. Ljepota prirode i liudi. 

XI. Vjerovanja: 1. Postanak i opstanak svijeta, 2. 
Kakove snage ima u svijetu, 3. Kakovu snagu imadu ne- 
ki ljudi, 4. Stvorovi kao ljudi, 5. Nemani i nakaze, 6. Dru- 
gi svijet, 7. Gatanje, 8. Bajanje, 9. Vračke (čarolije), 19. 
Sveci. Crkvene stvari. 

II. Narodna pamet (um) očituje se na steče- 
nom iskustvu, pa narod stoga na rad i razgovor dodaje 
često mudrolije u obliku poslovica. 

XII Iskustvo, znanje i mudrovanie: 1. Poznavanje 
prirode, 2. Brojenje vremena i stvari, 3. Poznavanje ze- 
malja i naroda, 4. Poznavanje prošlosti, 5. Mišljenja o 
liudima i životu, 6. Mišljenje o svijetu i životu, 7. Poslo- 
vice. 


pa 


Po»Osnovi za sabiranje građeonarod- 
nom životu« počelo se je raditi onda, kad ju je dr. 
Ante Radić iznio u >»Zborniku za narodni život 
i običaje južnih Slavena«. Na tom su polju po- 
najviše radili liudi, koji su u najbližem doticaju s naro- 
dom, a to su učitelji i svećenici. No međutim, među sa- 
biračima građe imade i seljaka, a također i ljudi drugih 
zvanja, koji selo i seljake dobro poznaju, jer su se tamo 
rodili i bili s njima u užoj vezi, napokon ljudi, koji su ima- 


.li liubavi za seljaka i za njegov život i običaje. Dosadanji 


radovi i građa za proučavnje hrvatskog sela i seljaka 
nalaze se sabrani u »Zborniku«, »Hrvatskom narodnom 
etnografskom muzeju«, »Etnološkom seminaru sveučili- 
šta« u Zagrebu, te zapisi razasuti DO raznim časopisima 
i dnevnim listovima. 

Pribiranje građe za ispitivanje narodnog života i 
običaja obavlja se na terenu, dakle na selu. Početak sa" 
biranja je naiteži, jer sabirač mora imati potpuno narod- 
no povjerenje. Onaj koji svoj narod iskreno voli, s njim 
osjeća, koji narodu pomaže dobrim savjetom, tko se od 
naroda ne tuđi, tomu se hrvatski narod priklanja i daje 

mu svoje povjerenje. Prije nego će sabirač početi radom, 
treba da si za taj rad priredi teren. Ovo se postizava na 
taj način da najprije započne razgovorom, koji može biti 
izvan seljačkog doma ili u samoj seljačkoj kući. Najzgod- 
nije je započeti s kojim veselijim običajem i to onda kad 
se takav običaj obavlja, na pr. o Božiću će govoriti o 
božićnim običajima, jeseni o svatovskim običajima, u 
proljeću o pokladnim običajima it. d. Treba započeti sa 
onim običajima, koje narod još obnavlja, a tek poslije će 
prijeći na ispitivanje i obrađivanje običaja, koji su davno 
prestali. Što se tiče običaja, to će se najviše postići ra- 
zgovorom sa ženama. I u samim seljačkim kućama uvi- 
jek će i domaći prije bilo kakova obreda kazati: »Ajde 
prije nego počnemo, pitat ćemo babu N. kako je nekad 
bilo i šta ćemo, kako ćemo raditi i što ćemo govoriti.< 
Ona će obično reći: »Pa to ste radili lani, pa radite ova- 
ko i ove godine.« Ne ide li obred kako valja, prekinut će 
baka obred i sad će poučiti mlađe i uputiti, kako su radili 


stari. Ako se čega dobro ne sjeća, rijetko će pitati mu- 


škarca, nego će i baka zapitati o redoslijedu rada kod 
običaja ili za riječi ili dijalog koju drugu stariju ženu. 

Vrlo se često događa, da naš pripovijedač ili pripo“ 
viedačica za vrijeme razgovora prelazi na drugu temu. 
Mi sabirači moramo oprezno i neprimjećeno temu opet 
fapraviti na ono što nam je ciljem, jer bi se naše obra- 
đivanje zategnulo i rijetko bi zapisivanje dokrajčili. To 
se događa onda, kada pripovijedaču u razgovoru dođe na 
um koii jači doživljaj proživljen u tom poslu ili kad mu 
dođe slika čovijeka kojeg je volila ili jako mrzila. 

U početku rada treba sabirač, da ono što čuje upam- 
ti, jer narod nikako ne voli da se odmah uzme papir i 
olovka. Ima pripovijedača osjetljivih i kod upotrebe pa- 
pira i olovke gube povierenje. Iza duljeg razgovora ili 
nakon više sastanaka mora sabirač upozoriti, da bi iz- 
vjesne stvari morao pribilježiti, da ih ne zaboravi. Kad 
Sabirač bude sa više liudi li, pripovijedao, čuti će se to po 
selu, pa će ih biti koji će e sabirača osuđivati, ali lijepim 
načinom i susretanjem- s narodom on će povjerenje zado- 
biti i kasnije će s malo muke, a dobrom voljom postići 
sve što mu kod ispitivanja i sabiranja građe iz života i 
običaja sela treba. Kad selo sazna za rad sabirača, naći 

će se ljudi, koji će mu i sami zabilježiti koju stvar, da ne 
zaborave reći kad sabirač drugi put dođe. Događa se; 
da u selu nakon duljeg rada i sami seljaci i seljakinje 
obrade cijeli običaj, opis posla ili nazive, opis oruđa i 
sprava itd. Ovo bi, po mišljenju dr. A. Radića, bio i naj- 
ispravniji i najbolji način za sabiranje građe. Međutim 
ovo su rijetki primjeri, da seljak sam građu sabire. Samo 
spretnom i iskusnom sabiraču uspjeti će da u selu dobije 
saradnike samih seljaka i seliakinja. 

Tužne običaje, na pr. običaje kod smrti, valja ispiti- 
vati sa dužnim pietetom prema mrtvima i da _ se ničim 
ne povrijedi čuvstvo pripovijedača i ukućana. Isto tako 
s oprezom treba ispitivati o narodnim vjerovanjima. U 
selima ima vračara i ljudi koji vieruju u vile, vještice, 
duhove i vukodlake. Rijetko će uspjeti, da saznadu što o 
vračkama, vješticama i dr. »višim bićima«, jer ih narod 
spominje s nekim strahopočitanjem, na pr. vile i vještice 
naziva dobrice, e ih nebi ni u govoru povrijedio. 

Pisanje i vođenje »FEtnografske spomenice« uspjeti 
će, ako se učitelji i učiteljica pridržava u prvom redu 
»Osnove« dr. Antuna Radića, pa uputa. izdanih po ban- 
skoj vlasti banovine Hrvatske, te uputa iskusnih sabira- 
ča i istraživača etnograiske građe. 

Bilješke kod prikupliivanja treba pisati na jednoj 
strani papira. Sa strane neka se ostavi bar jedna trećina 
čista papira, da se naknadno mogu. dodati nadopune ko-: 
je će se odnositi na dotični pasus zapisane građe. Dobro 
je o jednom predmetu pitati više osoba, jer će stvar biti 
potpunija i bolje će se provjeriti ispravnost opisivanja. 
Pisati se mora istinito kako narod misli, a nazivi ili ter- 
mini rada, sprava, oruđa i drugih predmeta neka se pod- 
crtaju. Prema potrebi, ako što nije jasno, treba dodati o 
nazivu kratko obrazloženie. Dobro bi bilo, ako je sabirač 
vješt stavlianju naglasaka, da riječi koje narod drugačije 
naglašuje, znacima naglasaka posebno obilježi. Sabranim 
pjesmama dobro bi bilo dodati i melodije. Ako sam sabi- 
rač niie tomu poslu vješt, neka u koliko zapazi neke na- 
ročite melodije, zamoli kojeg druga ili inače kojeg struč- 
njaka muzičara da stare melodije zabilježi kajdama. 

Sabrana građa može se poredati na više načina, no 
najpraktičniji je način propisan »Osnovom«. Ovako sa- 
brana građa dati će nam cjelokupnu sliku jednog sela. 


Za konačnu izradu spomenice valja u prvom redu 
popisati podatke o selu, njegovu postanku i smještaiu, a 
napokon i druge važne pgdatke, čijim su utjecajem mo- 
gle nastati promjene u Životu, običajima, govoru i noš- 
nji od starine do današnieg dana. Ostala građa svrstat 
će se po liudskoj dobi, tj. od rođenja do smrti, ili da se 
rad, običaji i dr. svrsta po godišnjoj dobi. 

Kod pisania spomenice valja razlikovati ljetopis 
škole od pisanja etnografske spomenice. Spomenica mo- 
že imati dodatak, u koji će se tijekom godine bilježiti 
osobito važni događaji iz sela i okolice, naime oni doga- 
đaji, koji po svojoj naravi nemaju veze sa školom, a 
možda su s narodom i njegovom kulturnom usko veza- 
ni. Ovakvi podaci, sabrani u dodatku spomenice, bit će 
za nekoliko desetaka godina vjerna slika novije povije- 
sti i etnoloških promjena toga mjesta, gdie je spomenica 
pisana. 

Svako selo, pa i svaki zaselak ima nešto svojega, če- 
sa nema njegovo susjedno mjesto. Navest ćemo primjer: 
Pod općinu i župu Dol. Andrijevci spada selo Perkovci u 
kotaru SI. Brod. U oba su sela od davnine (spominju se 
još u 15. stoljeću) žitelji Hrvati, pa ipak ova dva sela 
nemaju potpuno istu narodnu nošnju, ženske se jednako 
ne češljaju, glavu povezuju različito, a i govorom i na- 
glaskom se bitno razlikuju. Način zadružnog života, 
običaja, te odraz duševne kulture im je skoro jednak. 
Ovakvi primjeri dokazuju, da je potrebna velika pažnja 
kod zapisivanja, a tako i kod sabiranja etnografske gra- 
đe, ako hoćemo da obradimo i dobijemo čistu sliku sela 
i u njemu nastanjenih starosjedilaca Hrvata. 

% 


Kao nadopuna zapisane građe iz narodnog života, 
biti će od osobite važnosti >»E tnograiska zbirka« 
pri svakoj školi. Sabirati treba samo one predmete i 
modele, koji služe narodu u dotičnom mjestu. Naš hrvat- 
ski narod ima u svim krajevima svojih osebina, po koji- 
ma ih samo stručnjak može prosuditi, kojemu kraju pri- 
padaju. Ove se osebine kod ženskih radova zapažaju u 
tkivu, vezivu, čipkama i dr. ukrasima ženske i muške 
odjeće. Muškarci opet na svojim radovima daju obilježje 
svojeg kraja u načinu izrade predmeta, po obliku i ukra- 

šivanju. Motivi i stilizacija ukrasa na muškim i ženskim 
radovima pojedinih krajeva također se često podudara= 
ii. Kako ovog narodnog blaga nošnie, i načina izrade 
predmeta za životne potrebe, zabavu i običaje sve više 


Tmestaje, to neka etnograiske zbirke u školama posluže 


mlađim pokoljeniima kao primjer i slika života njihovih 
predaka. 

U etnografske zbirke može se još sabrati starih uzo- 
raka raznovrsnih tkiva, veziva, čipaka na samim pred- 
metima ili dijelovi sa predmeta. Od oruđa i sprava, koji 
se po svojoj veličini ne mogu staviti u školu, treba nači- 
niti modele u umanjenom mjerilu. I ove zbirke neka se 
urede sistematski po planu, koji će biti raznovrstan ili po 
upotrebi u godišnjim dobama, ili po tehnici po kojoj su 
izrađivani. 

Modele neka izrađuju ljudi i žene, koji dotične pred- 


"mete izrađuju u naravnoj veličini. U zimsko doba, kad 


nema velikih poljskih i kućanskih poslova, učitelji i učite- 
ljica koji je stekao potpuno povjerenje svojeg naroda ne- 
će teško doći do takovih modela. Da modeli budu valja- 
ni, ti. u dobru razmjeru s originalom, treba da učitelj 
rad neprimjetno nadzire. On će raspitivati kako posao 
napreduje, a tom će se prilikom posavjetovati i oprezno 
upućivati na nedostatke tako, da ne povrijedi onoga, tka 
mu u pribiranju predmeta za etnografsku zbirku  po- 
maže. 

Predmeti zbirke moraju biti vidliivi i pristupačni 
svakomu tko u školsku zgradu dođe. Smjestiti se mogu 
po zidovima i u školskoj sobi, na hodniku, kabinetu za 
učila, zbornici ili u upraviteljevoj pisarnici. Najbolie bi 
bilo, ako je to moguće, da su predmeti pod staklom u 
okvirima ili u ormarima sa staklom. Ormari mogu biti 
visoki, ali ne odviše duboki. Bolji su ormari u obliku sto- 
la, gdje bi miesto gornje daske bile staklene  uokvirene 
ploče. Visina ovih stolova ili niskih ormara mora biti ta- 
kova da izloženi predmeti mogu biti vidljivi i najmanjim 
učenicima. Okviri, a tako i ormari se izrađuju od jevti- 
nog mekog (jelovog) drveta, obojeni smeđom bojom ra- 
stopljenom u vodi. Da boja bude stalnija treba ju nama- 
zati voskom rastopljenim u benzinu. Ova voštana prevla- 
ka se dobro istrlja krpom. , 


Gdje je to moguće, neka se u školi uredi posebna 
soba za etnograisku zbirku. U njoj će se u sredini smje- 
stiti ormar sa staklom na sve četiri strane, da se izlože- 
ni predmeti vide sa svih strana. Kraj zidova su niski sto: 
lovi, a na zidovima mogu visiti okviri sa uloženim uzor- 
cima tkiva, veziva, čipaka i drugih ukrasa, slikama i cr- 
iežima iz sela, slikama, seljačkih domova, karakteristič- 
nih zgrada i drugih objekata. 

Popis svih predmeta etnograiske zbirke treba svr- 
stati po nekom redu, na pr. po vrstama sirova materija- 


Uređena soba iz Andrijevaca u Hrv. Etnografskom muzeju u Zagrebu 
iz polovice 19. stoljeća. 


la od kojeg su izloženi predmeti, ili po tehnikama, koje 
su upotrebljene kod izrađivanja i eveniualnog ukrašiva- 
nja gotovih predmeta. Mnogi su se nazivi predmeta, teh- 
nika rada i materijala, oruđa i dr. već odavno izgubili, 
pa ih poznalu tek najstarije žene i ljudi u selu. Potrebno 
je stoga temeljito ispitati i zabilježiti do u sitnice, te opi- 
sati predmete, jer će se tako materijalna kultura hrvat- 
skog sela i seljaka bar sačuvati, ako ju ne možemo spa- 
Siti i natrag povratiti. Imade u selima ljudi, koji još podr- 
žavaju narodne običaje, još uvijek se služe starim posu- 
đem i odjevaju se na starinski način. Nije to doduše baš 
onako kako je bilo prije 80—100 godina, ali narod kaže 

»bolje da izumre selo, nego običaji«, pa se ponešto narod 
drži još onih starih običaja, koji su veza naše narodne 
prošlosti sa novijim vremenom i duhom moderne kultu- 
re. Mnogo više je sačuvano radova materijalne kulture u 
planinskim selima, dalje od zidanih cesta, željezničke 
pruge, pa od najnovijeg doba automobilskih cesta. Utje+ 
caji mogu biti raznolični, ali uređenjem puteva i dolas= 
kom tzv. civilizacije, način je života bitno izmijenjen i 
još se uvijek sve više odalečuje od starih narodnih obi+ 
čaja. Izmjena kulture nastajala je i migracijom pojedinih 
plemena iz jednog kraja u drugi. Ova izmjena u izgradnji 
predmeta nije se mijenjala u cijelosti, nego samo u nje+ 
nim finesama i na bolju praktičnost za upotrebu. 

Uz školske zbirke potreban ie poseban katalog. Svi 
su predmeti zavedeni po strukama pod njihovim  ime- 
nom. Kod svakog predmeta treba po mogućnosti ispitati: 
tko ga je izradio, njegovo porijeklo, kada je izrađen, 
čemu služi, od kakva je materijala, koja mu je prirodna 
veličina (u metarskoj mjeri) i kojom je tehnikom izrađen. 
Još je bolje, ako je uz etnograisku zbirku uređena karto- 
teka. Kartoteka je sastavljena od listića 1/16 arka. Na pr- 
voj strani je redni broj predmeta, njegovo ime, ime i 
prezime onoga tko je predmet izradio, mijesto odakle je 
predmet, kada je izrađen i njegova prirodna veličina; 
Na drugoj je strani opis od kakova je materijala, tehnika 
izrade, čemu služi, kada i kako se upotrebljava. 


. EFtnograiske zbirke imadu odgojnu vrijednost. U nji- 
ma su sabrani predmeti počevši od dječjih igračaka pa 
do kompliciranih predmeta, koji služe djeci i odraslima 
bilo za zabavu, bilo za potrebe samoodržanja. Po ovim 
se zbirkama očituje materijalna, duševna i socijalna kul- 
tura hrvatskog naroda. Učiteljstvo i škola kao prvi i naj- 
bliži njegovi prijatelji treba da što zdušnije porade da 
etnogratske spomenice i zbirke što savjesnije ispunja- 
vaju. Predmeti u etnografskoj zbirci neka budu pristu- 
pačni, kako školskoj imladeži, tako i cijelom selu. Naša 
pučka umjetnost među slavenskim narodima stoji ma 
prvom mjestu, pa kad joj se strani narodi dive, mi treba 
da se njom ponosimo. Na temeljima naše stare materijal- 
ne, duhovne i socijalne kulture neka mlađi grade čvrst 
oslonac za jaču i bolju budućnost. 


ll 


. Predmet: Šareno jajce “ Broj: 88 


Odakle je: Dol, Andrijevci 
Izradio (la): Barica Domčević, kb, 52 - Dol, Andrijevci 


Kada je rađeno: 1925. 


Nacrt: 
Duljina: 


Širina: 
Visina: 
Dubljina: 
Debljina: 


Pobliži opis: Kokošje jaje. Naziv šare ,svilopis“ 
Tehnika je pisanje ila šaranje rastopljenim voskom po 
bijeloj površini jajeta, poslije po žutoj površini, Bojadi- 
sano najprije žuto, poslije šaranja po žutom bojadisano 
crveno, što čini šarama temeljnu crvenu boju, Žuta boja 
od kuhane kore divlje jabuke, Crvena boja od broča, 

Motivi: Stilizivano lišće i vitice, 

Šarena jaja daruju se djeci, a € djevojke daruju 


šarena jaja momcima o Uskrsu, 
Zabilježila: 


Ana Vukašinović, učiteljica 


Prvi primjer za vođenje kartoteke u etnografskoj zbirci. 


Broj: 72 


Predmet: Dvojnice 
Odakle je: Dol, Andrijevci 
Izradio (la): Franjo Domčević, kb, 52 


Kada je rađeno: 7899. 


Duljina: 36,5 cm. 


Sirina: 5 cm. 


Visina: 
Dubljina: 


Debljina: ] 2 cm. : 565m 


Pobliži opis: Dvojnice izrađene od kljenova drva, 
Izdjelane sjekiricom, poravnane makljom i staklom. Izvv- 
tano svrdlom. Udubine i vupe kod piska izrađene nožem, 
a ostale rupe prožgane ,žigom“. Desna cijev ima 4 ,lju= 
ke“ (rupe) € zove se kliktarica, a lijeva ima 8 


pljuke“ i zove sa vožnjača. 


Dvojnice kao glazbalo upotrebljavaju se kod igranja 
kola u polju, na sokaku i kad nema gajda ili tambura, 


Cobant na dvojnice sviraju sebi, da si prikrate vrijeme, 


Zabilježio: Dane Klobučar, rav, učitelj 


Drugi primjer za vođenje kartoteke u etnografskoj zbirci. 


Broj 6118-I1-1940. 
>ETNOGRAFSKA SPOMENICA« U PUČKIM ŠKOLAMA 
Svima pučkim školama 


Glavna promiena, koju želi uvesti Banska Vlast, jest, 
da svi činovnici — a napose učitelji — poznaju narod i 
s njime surađuju kao sa subjektom. U tu svrhu treba 
upoznati: 1. socijalne i ekonomske prilike, u kojima na- 
rod živi i koje utieču na duševni i tjelesni razvitak djece, 
i 2. tvorevine seljačke kulture (pjesme i popijevke, na- 
rječje, narodne običaje, plesove, narodnu nošnju, vez, 
narodne rukotvorine, način gradnje kuća, i slično. Za uči- 
telje je ovo to potrebnije, što iz nehaja nastaju smetnje, 
koje znatno sprečavaju uspješan rad u obuci i uzgoju, a 
ie su osobito ove: 1. ako učitelji nije dosta upućen u prili- 
ke, pod kojima se djeca školuju, tada krivo ocjenjuje 
mnoge pojave kod djece, jer im ne zna uzroka; 2. on 
inožda i nehotice uništava ili pomaže uništavati tekovine 
autohtone narodne seljačke kulture, jer ih ne pozna do- 
volino ili nikako. 

Socijalne i ekonomske prilike, život naroda, a tim i 
seliačka kultura najpotpunije se i najuspješnije isiražuju 
DO »Osnovi za sabiranje i proučavanje grade o narod- 
nom Životu« od dra. Antuna Radića, koja je zajedno 
s drugim nekim važnim raspravama izišla u »Sabranim 
djelima dra. Antuna Radića«, knjiga 1., ali i sama u po: 
sebnoj knjizi, koju je izdala Akademija znanosti i umjet- 
nosti u Zagrebu. U vezi s time 


naređujem: 


1. Svaki učitelj ili učiteljica neka pomno prouči »Os- 
novu za sabiranje i proučavanje građe o narodnom živo- 
tu« od dra. Antuna Radića. 

2. Upravitelj svake pučke škole na selu mora uz do- 
sadanju uobičajenu »Spomenicu« voditi i posebnu »Etno- 
gralsku spomenicu«. 

»Etnograiska spomenica« može se voditi ili u istoj 
knjizi kao i dosadanja »Spomenica«, ili. što je bolje, u po- 
sebnoj knjizi. »Etnografsku spomenicu« sastavlja upravi- 
telj škole sa svojim  učiteliskim zborom, odnosno onaj 
učitelj ili učiteljica, koji vodi upravu škole. Ako u selu 

postoji ogranak Seljačke Sloge, neka učiteljski zbor na- 
stoji, da zbog lakšega i uspješnijge rada stupi s njime u 
vezu. Prve godine neka se obradi onaj dio. koji je na- 
veden u prvom i drugom odjelu pomenute »Osnove« 
(str. 17.—32. u 1. knjizi »Sabranih djela«, odnosno sir. 
15. do 35. u posebnom otisku »Osnove«), t. j. ono, što sa- 
vi priroda čovjeku daje i što čovjek svojim rukama | 
stvara i privređuje, da od toga živi. Slijedeće godine 
(1941.) neka se obradi iz trećega odjela prvi dio (narod- 
no srce), 1942. drugi dio (narodna duša), a 1943. treći dio 
tnarodni um). Tako će se građa zaokružiti u cjelinu, a 
poslije toga neka se svake godine dopunjava. Spomenu- 
tom »Osnovom« od dra. Antuna Radića mogu se služiti 
i učitelji Srbi, kad zapisuju građu iz srpskih sela, a vri- 
jedi to i za druge narodnosti, kod kojih se narodna kul- 
tura još nije sasvim izubila. ' 

Svaki novi učitelj mora  »Etnografsku spomenicu« 
pomno proučiti, jer će mu to biti kažiput za dalje prou- 
čavanie narodnog života u onom kraju. O tome vodi bri- 
gu upravitelj škole. 

»Ftnograisku spomenicu« pregledat će škoiski nad- 

zornik prigodom pregleda Skale i uzeti uloženi rad za 
njezin sastav u obzir kod ocjenjivanja rada ne samo upra- 
vitelia škole, nego i ostalih članova  učiteljskog zbora 
Nadzornik će ocijeniti, koliko je koji učitelj ili učiteljica 
sudielovao pri tome i s kakvim uspjehom, a isto tako, 
coliko je stečeno znanje primijenio u svom školskom ra- 
du. Školski nadzornici izvijestit će poslije pregleda ško- 
le o tome Odjel za prosvjetu. 
Učitelji gradskih pučkih škola  bilježit će u običnu 
»Spomenicu« koliko su pročitali etnografskih i etnološ- 
kih rasprava, a koliko građe, skupljene po spomenutoj 
»Osnovi« u »Zbornicima« za narodni život i običaje iuž- 
jih Slavena, koje već 44 godina izdaje Akademija znano- 
sti i umjetnosti u Zagrebu, odnosno, kojim su sve smo- 
trama seljačke kulture prisustvovali i što su na niima 
primijetili. U prvom redu neka pročitaju građu iz kraje- 
va, koji su bliži mjestu njihova stanovanja. Io ovome 
vodit će brigu školski nadzornici. 

Zagreb, dne 24. siječnja 1940. Ban: 

Dr. Šubašić, v. r. 


SELO I SELJACI 


U SLAVONSKOJ POSAVINI 


Monografija ovoga kraja i dio etnografske građe ži- 
vota i običaja slavonskih sela i seljaka. Ova je građa 
sabirana kroz dugi niz godina na terenu u selima ravne 
Slavonije i vjeran je prikaz, jer je autor velik dio običa- 
ja iz života hrvatskoga naroda sam u rodnoj kući vidio 
i proživliavao. E 


Sadržaj je knjige: 
Predgovor Dodole 
Slavonska Posavina Kolede 
Kameno doba ' Križari 
Upotreba kovine Poklade 
Slavonska Posavina pod rimskom vlašću Kolo u pokladama 
Dolazak i pokrštenje Hrvata Uskrs 
Slavonija u srednjem vijeku Filipovčica 
Slavonija pod turskom vlašću Ivanjski krijes 
Vojna krajina i brodska pukovnija Ljelje ili kraljice 
Sela i njihov smještaj | Svatovski običaji 
Zadruga i život u zadruzi Mrs&i smok — klanje 
Hrana svinja 
Narodna nošnja Ograde 
Moba Božić 

Kako se u našim školama mora voditi etnografska 
spomenica, to će knjiga »SELO I SELJACI« moći poslu-. 
žiti kao uzorak, osim za slavonska sela i za škole u dru- 
gim krajevima banovine Hrvatske. U njoj se vidi kako 
se građa za spomenicu sabire i sređuje. Knjiga je ilustri- 
rana slikama, čime joj se povećava stvarna vrijednost. 
Ima sedam štampanih araka 8" formata. 


Cijena je knjizi »Selo i seljaci« u predplati s pošta- 
rinom 30 dinara, dok je knjižarska cijena 35 dinara. 


Novac za predplatu može se slati čekom filijale Po- 
štanske štedionice u Zagrebu br. 33.910 (koji se dobije 
na svakoj pošti) na ime autora Marijana Markovca, Za- 


greb. 

MARIJAN MARKOVAC, nastavnik 
' građ. škole i povjerenik Hrv. etno- 
Zagreb, Srebrnjak 33. grafskog muzeja 


